Γιουβέτσι με λιαστές ντομάτες και ξερή κρητική μυζήθρα
Αυτό που οι αγγλόφωνοι αποκαλούν «comfort food». Ένα ζουμερό, ζεστό κριθαράκι στην κατσαρόλα, με κόκκινη σάλτσα! Προσοχή στο αλάτι, γιατί το τυρί είναι αλμυρό.
500 γρ. κριθαράκι χοντρό, 20 λιαστές ντομάτες (διατηρημένες στο λάδι), καλά στραγγισμένες και ψιλοκομμένες, 1 μεγάλο ξερό κρεμμύδι, χοντροτριμμένο, 1 σκελίδα σκόρδου, λιωμένη, 350 γρ. ολόκληρα ντοματάκια κονσέρβας, πολτοποιημένα στον πολυκόφτη, 1 κουτ. σούπας θυμάρι ξερό, τριμμένο, αλάτι, φρεσκοτριμμένο πιπέρι, 40 ml ελαιόλαδο, 200 γρ. κρητική μυζήθρα ξερή, τριμμένη
Για να φτιάξουμε γιουβέτσι με λιαστές ντομάτες και ξερή κρητική μυζήθρα, αρχικά βράζουμε, σε μια βαθιά κατσαρόλα με άφθονο αλατισμένο νερό που κοχλάζει, το κριθαράκι για περίπου 15 λεπτά, μέχρι να μισομαλακώσει.Στη συνέχεια, το στραγγίζουμε.Παράλληλα, σε μια φαρδιά κατσαρόλα ζεσταίνουμε το λάδι και σοτάρουμε σε μέτρια φωτιά το κρεμμύδι, το σκόρδο και τις λιαστές ντομάτες για 2-3 λεπτά, μέχρι να μαλακώσουν ελαφρώς.Προσθέτουμε τα πολτοποιημένα ντοματάκια, το θυμάρι, 300 ml νερό και αλατοπίπερο (αλάτι με φειδώ, γιατί και η λιαστή ντομάτα και το τυρί που θα βάλουμε είναι κάπως αλμυρά).Ανακατεύουμε και μαγειρεύουμε για 2-3 λεπτά, μέχρι να αρχίσουν τα υγρά να κοχλάζουν. Ρίχνουμε το κριθαράκι, ανακατεύουμε και συνεχίζουμε το μαγείρεμα για άλλα 10-12 λεπτά ή μέχρι να μαλακώσει το κριθαράκι όπως μας αρέσειΠασπαλίζουμε, το κριθαράκι, με το τυρί, ανακατεύουμε και σερβίρουμε αμέσως.
Κριθαράκι,Ντομάτα,Τυρί,Χορτοφαγικά